 Waxbartaha Soomaaliyeed ee dadkiisa kula noqonaya aqoontiisa waxa uu mudan yahay dhiirrigelin kasta oo ka kaalmaynaysa gaadhidda hadafkiisa waxbarasho heer kasta oo ay tahayba, sidaa waxa yidhi Cabdirashiid MS Ducaale, oo lagu waraysatay barnaamijka Martida Makarafoonka ee ka baxa laanta afsoomaaliga ee idaacadda codka maraykanka VOA, sabtidii la soo dhaafay, kaasi oo uu kaga jawaabay suaalo ku saabsan doorka ay shirkadda Dahabshiil ka qaadato horumarinta dhinaca cilmiga hoggaaminta bulshada, waxaanu hoosta ka xariiqay in ay u arkeen mid wax ka qaban kara mashaakilaadka waqtigan ku gedaaman bulshada. 